CELEX: 22007D0002
Language: hr
Date: 2007-04-27 00:00:00
Title: Odluka Zajedničkog odbora EGP-a br. 2/2007 od 27. travnja 2007. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 022
            
            
               HR
            
            
               Službeni list Europske unije
            
            
               313
            
         22007D0002
   
               L 209/3
            
            
               SLUŽBENI LIST EUROPSKE UNIJE
            
            
               27.04.2007.
            
         
      ODLUKA ZAJEDNIČKOG ODBORA EGP-a
   br. 2/2007
   od 27. travnja 2007.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 141/2006 od 8. prosinca 2006. (1).
            
         
               (2)
            
            
               Odluku Komisije 2003/724/EZ od 10. listopada 2003. o odobrenju privremenog odstupanja od Direktive 82/894/EEZ u pogledu učestalosti obavijesti primarnih izbijanja bolesti goveđe spongiformne encefalopatije (2), trebalo bi unijeti u Sporazum.
            
         
               (3)
            
            
               Odluku Komisije 2004/216/EZ od 1. ožujka 2004. o izmjeni Direktive Vijeća 82/894/EEZ o prijavljivanju bolesti životinja unutar Zajednice da bi se u popis bolesti koje se prijavljuju uključile određene bolesti kopitara i određene bolesti pčela (3), trebalo bi unijeti u Sporazum.
            
         
               (4)
            
            
               Ova se Odluka ne primjenjuje na Lihtenštajn,
            
         ODLUČIO JE:
   Članak 1.
   Poglavlje I. Priloga I. Sporazumu mijenja se kako slijedi:
   
               1.
            
            
               u dijelu 3.1. u točku 10. (Direktiva Vijeća 82/894/EEZ) dodaje se sljedeća alineja:
               
                           „—
                        
                        
                           
                              32004 D 0216: Odluka Komisije 2004/216/EZ od 1. ožujka 2004. (SL L 67, 5.3.2004., str. 27.).”;
                        
                     
         
               2.
            
            
               u dijelu 3.1. u točku 10. (Direktiva Vijeća 82/894/EEZ) dodaje se sljedeći tekst prilagodbe:
               „U smislu ovog Sporazuma odredbe ove Uredbe čitaju se sa sljedećom prilagodbom:
               Ovaj se akt također primjenjuje na Island.”;
            
         
               3.
            
            
               u dijelu 3.2. iza točke 33. (Odluka Komisije 2005/393/EZ) umeće se sljedeća točka:
               
                           „34.
                        
                        
                           
                              32003 D 0724: Odluka Komisije 2003/724/EZ od 10. listopada 2003. o odobrenju privremenog odstupanja od Direktive 82/894/EEZ u pogledu učestalosti obavijesti primarnih izbijanja bolesti goveđe spongiformne encefalopatije (SL L 260, 11.10.2003., str. 36.).”
                        
                     
         Članak 2.
   Tekstovi odluka 2003/724/EZ i 2004/216/EZ na islandskom i norveškom jeziku, koji se objavljuju u Dodatku o EGP-u u Službenom listu Europske unije, vjerodostojni su.
   Članak 3.
   Ova odluka stupa na snagu 28. travnja 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u Odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 27. travnja 2007.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 89, 29.3.2007., str. 6.
   
      (2)  SL L 260, 11.10.2003., str. 36.
   
      (3)  SL L 67, 5.3.2004., str. 27.
   
      (4)  Ustavni zahtjevi nisu navedeni.